גל החום באירופה (2019)

גל החום באירופה בשנת 2019 היה תקופה של מזג אוויר חם במיוחד עם רשומת טמפרטורות גבוהות, במיוחד בבלגיה, גרמניה, לוקסמבורג, הולנד בריטניה וצרפת. בגל החום דווח על מותם של 868 בני אדם בצרפת ואדם אחד בבלגיה, יחד עם אלפי בעלי חיים כאשר מערכות האוורור ברפתות הוצפו. ב-24 ביולי נמדדה הטמפרטורה הגבוהה ביותר שנרשמה אי פעם בבלגיה כאשר הן הגיעו ל-40.2 מעלות צלזיוס בעיירה אנגלור, אלו טמפרטורות גבוהות ב-1.4 מעלות לעומת השיא הקודם שעמד על 38.8 מעלות צלזיוס ונמדד ב-1947. באותו היום פונו הנוסעים מהיורוסטאר מכיוון שהרכבת התקלקלה בין האלה לטוביז ונוסעים רבים התמוטטו מהחום בהמתנה. ב-25 ביולי שוב נשבר השיא כאשר הטמפרטורות הגיעו ל-41.8 מעלות צלזיוס בבג'ייננדייק (אנ') ואף דווח על מוות של אזרח. ב-23 ביולי פרסמה הבריאות הציבורית באנגליה אזהרת חום לכלל הממלכה המאוחדת, וקראה לאנשים "לשמור על לחות הגוף, להיות בצל ולהתמגן מפני השמש". באותו הלילה, סופות רעמים נרחבות השפיעו על המדינה, כאשר ה-BBC דיווח על כ-48,000 ברקים שהתרחשו בלילה אחד. ב-25 ביולי נרשם היום החם ביותר בחודש יולי, עם טמפרטורה של 38.1 מעלות צלזיוס (100.6 מעלות פרנהייט) שנרשמה בקיימברידג'. זה שבר את שיא יולי הקודם של 36.7 מעלות צלזיוס שנרשם בשנת 2015, וסימן את הפעם השנייה בהיסטוריה בה המדינה רשמה טמפרטורה גבוהה מ-38 מעלות צלזיוס. ב-29 ביולי, נרשמו באותו המקום טמפרטורה של 38.7 מעלות צלזיוס ונשבר השיא הלאומי בכל הזמנים, 38.5 מעלות, שנרשם ב-10 באוגוסט 2003. שיאי טמפרטורה מקומיים חדשים נקבעו בערים נוספות ברחבי המדינה, כאשר 31.6 מעלות צלזיוס נמדדו באדינבורו שבסקוטלנד ו-35.1 מעלות צלזיוס בשפילד. לאחר שגל החום הסתיים ביבשת אירופה, מסת האוויר החם נסעה צפונה לגרינלנד, וגרמה לגל חום שהוביל להמסתם של כ-197 גיגה טון של קרח בחודש יולי. תחזית ההיתוך הייתה בשיאה ב-1 באוגוסט. לשם השוואה, כל עונת ההיתוך בשנת 2012 גרמה להמסתם של 290 טון. שיא של 56.5% מגיליון הקרח בגרינלנד הראה סימני המסה ב-31 ביולי. שרפה פראית שפרצה ליד סיסימיוט בתחילת יולי גרמה לעיר להיעזר בכבאים מדנמרק מכיוון שהשרפה סיכנה אזורים מיושבים והייתה בעלת פוטנציאל להמשיך לבעור במהלך החורף. שריפות יער נחשבות לנדירות ביותר בגרינלנד. ב-25 ביולי נרשמה טמפרטורה של 42.6 מעלות צלזיוס בלינגן (אנ') שבסקסוניה התחתונה. שיא זה הגיע יום לאחר השיא הקודם שנרשם אי פעם בגרמניה, 40.5 מעלות צלזיוס. לפני גל חום זה, הטמפרטורה הגבוהה ביותר שנרשמה בגרמניה הייתה 40.3 מעלות צלזיוס בקיצינגן (אנ') בשנת 2015. ב-24 ביולי הגיעה הטמפרטורה באיינדהובן ל-39.3 מעלות צלזיוס. שיא החום הקודם, 38.6 מעלות, נמדד ב-1944. למחרת נמדדה ב-Gilze-Rijen Air Base (אנ') - צפון בראבנט, 40.7 מעלות צלזיוס. מכיוון שרכבות נחשפות לטמפרטורות גבוהות, החליטה ממשלת הולנד לעצור חלקית את תנועת הרכבות למשך יומיים ונדרשה תחזוקה רבה יותר. רכבות ללא מיזוג אוויר או ללא חלונות הוצאו משירות. חיות משק רבות מתו כתוצאה מהטמפרטורות הגבוהות, בעיקר בגלל כשל במערכות האוורור. בגלל הפסקת חשמל ברפת בעיירת ניר (אנ'), 4,000 תרנגולות מתו. מאות תרנגולות מתו בעת שהועברו לפולין ב-24 ביולי בגלל הטמפרטורות הגבוהות שהיו במשאית שהסיעה אותן. באותו יום, מאות חזירים מתו במידהרניס (אנ') עקב הפסקת חשמל במערכות אוורור, ו-2,100 חזירים מתו במארהייז (אנ') כאשר אסמים הגיעו לטמפרטורות של 40 מעלות צלזיוס. על פי הדיווחים, כמעט 400 אנשים נוספים מתו במהלך גלי החום, בהשוואה לשבוע קיץ רגיל. ב-25 ביולי נמדדה בשטיינזל (אנ') טמפרטורה של 40.8 מעלות צלזיוס, הטמפרטורה הגבוהה ביותר שנרשמה אי פעם במדינה. השיא הקודם היה 40.5 מעלות צלזיוס ונמדד ב-2003. החום הגבוה והתנאים היבשים גרמו למספר שריפות במדינה במהלך גל החום. ב-24 ביולי פרצה שרפה ליד שומאנסק. ב-25 ביולי ארעה שרפה נוספת, ורכב כיבוי אש התפוצץ כשהוא נבלע בלהבות בעת שהגיע למקום. ב-26 ביולי, טמפרטורה של 33.4 מעלות צלזיוס נמדדה בברגן שבנורווגיה, וקבעה שיא טמפרטורה חדש לעיר. יום לאחר מכן, דרומה משם, במוסיואן (אנ'), נמדדו טמפרטורות של 35.6 מעלות צלזיוס והשוו את השיא לטמפרטורה הגבוהה ביותר אי פעם בנורווגיה, שתועדה ב-1970. ב-27 ביולי נרשמה צפונה יותר, בסולטדאל (אנ'), טמפרטורה של 34.6 מעלות צלזיוס. זו הטמפרטורה הגבוהה ביותר שנרשמה אי פעם בתוך החוג הארקטי בנורווגיה. עוד ב-27 ביולי, נמדד בשדה התעופה בטרונדהיים (אנ') שיא חדש של כל הזמנים עם 33.5 מעלות צלזיוס ובמשך חמישה ימים ברציפות הטמפרטורות היו גבוהות מ-32 מעלות צלזיוס. ב-28 ביולי נמדדו בהלסינקי 33.2 מעלות צלזיוס ובכך נשבר השיא הקודם. באותו היום נמדדו בפורבו (אנ') 33.7 מעלות צלזיוס. ביולי 2019 חוותה צרפת את גל החום השני שלה בתוך פחות מחודש, ושברה כמה שיאי טמפרטורה אזוריים ולאומיים. בחודש יוני נמדדו בקומונה הדרומית Gallargues-le-Montueux טמפרטורות שיא בצרפת שעמדו על 46.1 מעלות צלזיוס. למעלה מ-50 ערים צרפתיות שברו את שיא הטמפרטורות שלהן באותו היום. ב-24 ביולי נרשמה בבורדו טמפרטורה של 41.2 מעלות צלזיוס ובכך נשבר השיא הקודם של העיר שהיה 40.7 מעלות צלזיוס, שנמדד בשנת 2003. באופן דומה, ב-25 ביולי נרשמה בפריז טמפרטורה של 42.6 מעלות צלזיוס, ושברה גם היא את השיא הקודם של העיר שהיה 40.4 מעלות צלזיוס שנמדדה ביולי 1947. בלילה שבין 24 ל-25 ביולי, צרפת חוותה את הלילה החם ביותר מאז תחילת המדידות, כאשר כל המדינה עמדה באותו לילה על ממוצע של 21.4 מעלות צלזיוס, יותר מגל החום של 2003. בורדו ראתה שפל בן לילה של 26.8 מעלות צלזיוס ושברה את השיא הקודם של 25 מעלות מ-2003. בליל נמדדו 23.2 מעלות צלזיוס, שבירת שיא לעומת 22.5 מעלות שנמדדו ב-2007. גם ביום שלמחרת נשבר בעיר שיא של 41.5 מעלות צלזיוס לעומת השיא של 37.6 מעלות צלזיוס שנקבע בשנה הקודמת. עוד ב-25 ביולי אמר האדריכל הראשי של קתדרלת נוטרדאם דה פריז לכלי התקשורת כי הוא חושש שגל החום עלול לגרום לקריסת תקרות הקמרון, שניזוקו בשרפה בחודש אפריל 2019. אף על פי כן ציין כי קירות האבן עדיין יציבים לעת עתה. הוא הסביר כי הקירות עדיין רוויים במים שרוססו על ידי הכבאים במהלך השרפה, וייבוש מהיר מהטמפרטורות הקיצוניות עלול להשפיע לרעה על יציבות המבנה. שני כורים גרעיניים בדרום מערב צרפת הושבתו ותפוקתם של שישה כורים צומצמה בכיוון שלא יוכלו לקחת מים מהנהרות הסמוכים בהם הם משתמשים לקירור מים מכיוון שטמפרטורות המים נסקו. על פי משרד הבריאות הצרפתי, דווח על 868 בני אדם שמתו בצרפת כתוצאה מגל החום. ב-26 ביולי נרשמה טמפרטורה של 34.8 מעלות צלזיוס במרקוסווינזה (אנ'), הטמפרטורה הגבוהה ביותר שנרשמה בצפון שוודיה מאז 1945. המכון המטאורולוגי השוודי הוציא אזהרת חום ברמה הגבוהה ביותר לחלקים נרחבים במדינה, כמו גם אזהרה למחסור אפשרי במים באוגוסט ב-15 מחוזות. על מנת למנוע שריפות יער עקב החום ומזג האוויר היבש, נאסר על האזרחים להדליק אש באזורים רבים במדינה. אף על פי כן, מטאורולוג במכון הצהיר כי אף על פי שהטמפרטורות מעל לממוצע, הטמפרטורות בדרום הארץ לא היו קיצוניות באותה מידה כמו בצפון. החל מ-1 באוגוסט, הארגון המטאורולוגי העולמי סבר כי יולי 2019 הוא החודש החם ביותר שנרשם אי פעם, בהתבסס על הטמפרטורה הממוצעת העולמית. בעבר, יוני 2019 התגלה כחודש יוני החם ביותר שתועד. נתון זה אושר ב-5 באוגוסט ונמצא כי הוא היה חם יותר ב-0.04 מעלות צלזיוס ביחס לשיא הקודם, ביולי 2016. גם שנת 2019 כולה נמצאה לבסוף כשנה החמה ביותר שתועדה בהיסטוריה. מחקר על האירוע, שיתוף פעולה בין כמה ארגונים ומוסדות אקלים אירופיים, פורסם ב-2 באוגוסט 2019. המחקר מצא כי הטמפרטורות שהיו במהלך גל החום אינן קשורות להתחממות העולמית. אף על פי כן, לפי המחבר הראשי של המחקר, ההתחממות גם תשפיע בעתיד על הטמפרטורות וגלי חום כאלה יהיו חזקים בכ-3 מעלות צלזיוס עד שנת 2050. גל החום באירופה (2003) מדיה וקבצים בנושא גל החום באירופה בוויקישיתוף מערכת ישראל היום, גל החום באירופה: טיסות בוטלו, שישה בני אדם מתו בצרפת ובבלגיה, באתר ישראל היום, 26 ביולי 2019 מערכת הארץ, גל חום נוסף באירופה: תורן של בלגיה והולנד לשבור שיאי טמפרטורות, באתר הארץ, 25 ביולי 2019 סוכנויות הידיעות, ‏גל חום נוסף באירופה: מומחים מביעים דאגה לעתיד היבשת, באתר מעריב אונליין, 4 באוגוסט 2019 Sinéad Baker, Europe is battling an unprecedented heat wave, which has set records in 3 countries and is linked to at least 4 deaths, Insider Vague de chaleur: 40,2 degrés enregistrés mercredi à Angleur, un nouveau record pour la Belgique, Le Soir, ‏25 ביולי 2019 (בצרפתית) Hundreds of Eurostar passengers stuck for hours in 40C after power failure, Sky News (באנגלית) DPG Media Privacy Gate, myprivacy.dpgmedia.be Neil Shaw, Public Health England issues heat warning for whole of UK, DevonLive, ‏23 ביולי 2019 "Lightning captured across UK" (באנגלית בריטית). נבדק ב-2020-10-17. "UK heatwave: Second hottest day on record leads to travel chaos". BBC News (באנגלית בריטית). 2019-07-25. נבדק ב-2020-10-17. New official highest temperature in UK confirmed, Met Office (באנגלית) Sheffield hottest since records began in 1882, ITV News, ‏25 ביולי 2019 (באנגלית) "Heat wave over Greenland causing massive ice melt | CBC News". CBC (באנגלית אמריקאית). נבדק ב-2020-10-17. As Greenland Melts, Wildfires Draw Emergency Crews From Denmark - Bloomberg, webcache.googleusercontent.com tagesschau.de, Aktuelle Nachrichten - Inland Ausland Wirtschaft Kultur Sport - ARD Tagesschau, tagesschau.de (בגרמנית) Wetterrekorde Deutschland, Wetterdienst.de (בגרמנית) ProRail: Donderdag 'code rood' voor hitte, 'neem water mee in trein', NU, ‏22 ביולי 2019 (בהולנדית) Honderden kippen dood in hete vrachtwagen, Metronieuws.nl, ‏25 ביולי 2019 (בהולנדית) Staff, Reuters (2019-08-09). "Heatwave caused nearly 400 more deaths in Netherlands: stats agency". Reuters (באנגלית). נבדק ב-2020-10-17. 40,8°C: Neuer offizieller Temperaturrekord in Luxemburg, gouvernement.lu, ‏26 ביולי 2019 (בגרמנית) Hamm wildfire - under control: Firefighters worked throughout the night to extinguish forest fire, today.rtl.lu (באנגלית) Deutsche Welle (www.dw.com), Scandinavia goes tropical as heat wave heads north | DW | 27.07.2019, DW.COM (באנגלית) NRK og Meteorologisk institutt, Weather statistics for Trondheim lufthavn, Værnes, yr.no (באנגלית) July matched, and maybe broke, the record for the hottest month since analysis began, World Meteorological Organization, ‏25 ביולי 2019 (באנגלית) Henley, Jon; Madrid, Angelique Chrisafis Sam Jones in (2019-06-28). "France records all-time highest temperature of 45.9C". The Guardian (באנגלית בריטית). ISSN 0261-3077. נבדק ב-2020-10-17. Paris registers its hottest temperature in recorded history, The Independent, ‏25 ביולי 2019 (באנגלית) Canicule : 41,5 °C à Lille, 41,3 °C à Rouen et Orléans, 38,9 °C à Strasbourg... Une cinquantaine de villes ont battu leur record absolu de chaleur, Franceinfo, ‏25 ביולי 2019 (בצרפתית) Travis Fedschun, Heat wave threatens Notre Dame repair efforts as temperature records tumble across Europe, Fox News, ‏24 ביולי 2019 (באנגלית) Lauren Said-Moorhouse CNN, Europe sweats as another record-breaking heat wave rolls in, CNN "Summer heat killed nearly 1,500 in France, officials say". BBC News (באנגלית בריטית). 2019-09-09. נבדק ב-2020-10-17. Sweden heatwave: Barbecue bans and weather warnings as temperatures set to top 30C, www.thelocal.se "July was world's hottest month on record, World Meteorological Organization says | CBC News". CBC (באנגלית אמריקאית). נבדק ב-2020-10-17. July hottest month measured, 2019 set to be among warmest years, phys.org (באנגלית) Human contribution to the record-breaking July 2019 heatwave in Western Europe – World Weather Attribution (באנגלית) Scientists link Europe heat wave to man-made global warming, France 24, ‏2 באוגוסט 2019 (באנגלית)